เรื่องร้องเรียน (ทางเท้า,ความสะอาด,เสนอแนะ) วันที่ 2023-01-22 11:56:30 — แขวงสีลม เขตบางรัก กรุงเทพมหานคร
อยากเสนอแนะเรื่อง street food ค่ะ สมัยก่อนตอนเด็กในยุคคุณลุงสมัคร สุนทรเวช เป็นผู้ว่ากทม. จำได้ว่าริเริ่มให้ผู้ค้าริมทางเท้าหยุดวันจันทร์เพื่อเป็นวันทำความสะอาด ภาพจำตอนเด็กคือเห็นพนง.กทม.กับผู้ค้าในซอยเซ็นหลุยส์ยุคนั้น ช่วยกันล้างและขัดพื้นจนสะอาดจะเห็นแบบนี้ทุกวันจันทร์ ทำให้โตมาแล้วไม่รู้สึกด้านลบกับผู้ค้าริมทาง แต่หลังจากหมดยุคลุงสมัคร วันจันทร์ก็กลายเป็นวันหยุดขายเฉยๆ ไม่มีทำความสะอาดล้างพื้นแบบที่เคยจนทางเท้าเสื่อมโทรมเร็วดูเละเทะจากคราบน้ำมันคราบอาหาร หรือแม้แต่จุดวางขยะริมทางก็จะดูสกปรกเร็วแม้เพิ่งสร้างฟุตบาธมาใหม่ เลยอยากเสนอให้ลองนำการทำความสะอาดพื้นอาทิตย์ละครั้งมาปรับปรุงใช้ใหม่ให้เข้ากับยุค อาจไม่ต้องหยุดขายก็ได้ แต่ต้องมีช่วงเวลาล้างพื้นทำความสะอาดใหญ่ทุกอาทิตย์โดยผู้ค้าควรลงมาช่วยพนง.กทม.ทำความสะอาดด้วย อาจจะตั้งผลัดเวรทำความสะอาดนี้ในกลุ่มผู้ค้า โดยทาง กทม.แต่ละเขตควรค่อยๆปลูกฝังให้ผู้ค้าที่มาใช้ผลประโยชน์ในพื้นที่ส่วนรวม ช่วยดูแลรักษาพื้นที่ๆทำการค้าตรงนั้นให้สะอาด น่าจะทำให้ปชช.มีมุมมองบวกกับผู้ค้ามากขึ้นค่ะ และstreet food จะได้ไม่หายไปจนทางเลือกของมนุษย์เงินเดือนและผู้ใช้แรงงานต้องเข้าแต่ร้านในห้างหรือร้านสะดวกซื้อ อยากให้กทม. ช่วยbalanceในการหาและสร้างจุดตรงกลางนี้ให้ได้ด้วยนะคะ ขอบคุณค่ะ